
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว
สมัยสามัญ สมัยที่ ๑ ครั้งที่ ๑/ ๒๕๕๔
.........................................................................................
 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๑ ครั้งที่ ๑ ประจำปี ๒๕๕๔ เมื่อวันที่ ๑๕ กุมภาพันธ์ ๒๕๕๔       เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อพิจารณาการก่อสร้างโรงงานสกัดน้ำมันปาล์มในพื้นที่ หมู่ที่ ๖ บ้านทุ่งขวัญแก้วนั้น


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๓ เดือน เมษายน พ.ศ. ๒๕๕๔ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๑ ครั้งที่  ๑ / ๒๕๕๔
วันที่ ๑๕ กุมภาพันธ์ ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายภักดี   สุขเพ็ง
	เลขานุการนายก อบต.
	 ภักดี   สุขเพ็ง
	

	๔
	นายวัชระ  เหมกมล
	บจก.มาสเตอร์ปาล์ม
	นายวัชระ  เหมกมล
	

	๕
	นายสุชาติ  ทรงอาวุธ
	ประธานวิสาหกิจ
	นายสุชาติ  ทรงอาวุธ
	

	๖
	นายสัมพันธ์  ศรีขวัญ
	ผอ.ศูนย์บำรุงทางหลวงชนบทเชียรใหญ่
	 นายสัมพันธ์  ศรีขวัญ
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	๑.๑ เรื่องการป้องกันและแก้ไขปัญหาภัยแล้ง ตามหนังสือจังหวัดที่ นศ ๐๐๓๗.๓ /ว ๔๙๐ ลงวันที่ ๗ กุมภาพันธ์ ๒๕๕๔ ฯลฯ

	
	๑.๒ เรื่องการเตรียมการโครงการรณรงค์ฉีดวัคซีนป้องกันโรคพิษสุนัขบ้าประจำปี ๒๕๕๔ ตามหนังสือจังหวัดที่ นศ ๐๐๐๗/ ว ๓๒๓ ลงวันที่ ๒๖ มกราคม ๒๕๕๔ 

	
	๑.๓ เรื่องติดตั้งป้ายประชาสัมพันธ์ โครงการช่วยเหลือทางกฎหมายแก่ประชาชน ตามหนังสือ สำนักงานอัยการจังหวัดปากพนัง ลงวันที่ ๑๗ มกราคม ๒๕๕๔ ฯลฯ 

	
	๑.๔ เรื่องการโอนงบประมาณรายจ่ายประจำปีงบประมาณ พ.ศ.๒๕๕๔ เงินอุดหนุนทั่วไปเพื่อสนับสนุนการกระจายอำนาจให้แก่ องค์กรปกครองส่วนท้องถิ่น (งวดที่๒) ตามหนังสือจังหวัดที่ นศ ๐๐๓๗.๕/ ว ๓๕๓ ลงวันที่ ๒๗ มกราคม ๒๕๕๔ ฯลฯ

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	นายภักดี  ม้าแก้ว
ประธานสภา อบต.
	- เรื่องการรับรองรายงานการประชุมครั้งที่แล้ว สมาชิกท่านใดจะแก้ไขหรือขอเปลี่ยนแปลงอะไรบ้าง ขอเชิญครับ เมื่อสมาชิกไม่มีการเปลี่ยนแปลง ผมขอมติการรับรองรายงานการประชุมครั้งที่แล้วนะครับ

	มติที่ประชุม
	- รับรองรายงานการประชุมครั้งที่แล้ว ๑๖ ท่าน

	ระเบียบวาระที่ ๓
	- เรื่องเสนอเพื่อพิจารณาและขอมติอนุมัติ

	
	๓.๑ พิจารณาอนุญาตก่อสร้างโรงงานสกัดน้ำมันปาล์มในพื้นที่หมู่ที่ ๖        บ้านทุ่งขวัญแก้วของบริษัทมาสเตอร์ปาล์มจำกัด

	นายภักดี   ม้าแก้ว
ประธานสภา อบต.
	- ในระเบียบวาระที่ ๓.๑ เนื่องด้วยทางบริษัทมาสเตอร์ปาล์มได้ทำหนังสือมาถึงผมเพื่อขอเข้าวาระ ขออนุญาตก่อสร้างโรงงานสกัดน้ำมันปาล์ม ในพื้นที่หมู่ที่ ๖ ผมเห็นว่าเป็นเรื่องสำคัญและต้องผ่านสภาฯด้วย ผมจึงได้นำเข้าวาระประชุม   ในวันนี้และก็ได้เชิญทางบริษัทมาชี้แจงรายละเอียด เนื่องด้วยให้สมาชิกเข้าใจและพิจารณาว่าจะดำเนินการขั้นตอนอะไรบ้าง ผมขอเชิญตัวแทนบริษัทชี้แจงรายละเอียดหรือขั้นตอนการผลิตให้สมาชิกเพื่อประกอบการพิจารณา          ขอเชิญครับ

	นายวัชระ  เหมกมล
ตัวแทนบริษัทฯ
	- เรียนท่านประธานสภา อบต. ท่านนายก อบต.และสมาชิกสภา อบต.ทุกท่าน สาเหตุที่ผมมาตั้งโรงงาน เพราะผมมีเหตุจูงใจว่าทางเขตพื้นที่ตรงนี้มีการปลูกปาล์มกันมาก และต้องนำผลผลิตไปขายที่โรงงานต่างจังหวัด เช่น จังหวัด        สุราษฎร์ธานี เป็นระยะทางที่ไกลสิ้นเปลืองค่าขนส่งและได้ราคาที่ถูกกว่า ซึ่งระบบการผลิตสกัดน้ำมันปาล์มในปัจจุบัน มี ๒ แบบ คือแบบใช้ไอน้ำ ซึ่งเป็นระบบที่โรงงานส่วนใหญ่นิยมใช้ ซึ่งมีการลงทุนที่สูง และระบบที่ ๒ แบบไม่ใช้ไอน้ำ เป็นการนำผลปาล์มไปอบแห้งลดความชื้นและหยุดปฏิกิริยาเกิดกรดไขมันอิสระ และนำผลปาล์มที่ผ่านการอบไปเข้าเครื่องหีบน้ำมันต่อ ให้ได้น้ำมันปาล์มดิบ ซึ่งระบบนี้ไม่ยุ่งยาก และไม่มีน้ำเสียเกิดขึ้น และไม่เกิดมลภาวะ ไม่เป็นพิษกับสิ่งแวดล้อม และระบบนี้ก็เป็นระบบเล็กและสามารถเป็นแหล่งเรียนรู้ชุมชนได้ และกระผมก็เป็นคนในพื้นที่ เพราะผมเป็นคนบ้านตูล เพราะถ้าเราได้ก่อสร้างโรงงานตรงนี้ เราก็สามารถเป็นพี่เลี้ยงให้กับผู้ปลูกปาล์มในพื้นที่ได้ และผลผลิตที่ได้มาคือน้ำมันปาล์มดิบ และผลพลอยได้จากการผลิต จะได้กากน้ำมันปาล์ม เราสามารถขายให้เกษตรกรนำไปใส่เป็นปุ๋ยต้นปาล์มได้ และโรงงานของเราก็ได้ขออนุญาตจากอุตสาหกรรมแล้ว ในนามบริษัทมาสเตอร์ปาล์ม โดยใช้ชื่อโรงงานว่า ทุ่งขวัญแก้วปาล์ม และผมขอให้สมาชิกพิจารณา หากมีข้อเสนออะไรเราก็ขอรับความคิดเห็นของทุกๆท่าน ซึ่งรายละเอียดก็อยู่ในเอกสารที่ได้แจกให้ท่านสมาชิกแล้ว ขอขอบคุณครับ

	นายภักดี   ม้าแก้ว
ประธานสภา อบต.
	- เมื่อทางตัวแทนของโรงงานฯได้ชี้แจงรายละเอียดแล้วและขั้นตอนในการพิจารณา และรายละเอียดที่สมาชิกก็มีอยู่แล้ว ท่านใดจะมีข้อเสนอแนะหรือมีความคิดอะไรที่จะเสนอก็ขอเชิญครับ

	นายเจริญ   ทองเกลี้ยง
ส.อบต.หมู่ที่ ๖
	- คือผมมีข้อเสนอก่อนที่สภาจะมีมติ เราสมควรให้ความรู้กับชาวบ้านบริเวณใกล้เคียงได้ศึกษาและรู้รายละเอียดว่าจะมีผลกระทบกับเขาในด้านใดบ้าง เหมือนโรงงานที่หมู่ที่ ๘ เขาได้นำสมาชิก ผู้นำชุมชน ชาวบ้านบริเวณใกล้เคียง ได้ดูโรงงานต้นแบบที่ดำเนินการแล้ว แล้วก็กลับมาทำประชาพิจารณ์ของชาวบ้านว่าเขาเห็นด้วยหรือไม่ และสภาก็มีมติภายหลัง คือถ้าชาวบ้านเขาทราบว่าไม่มีผลกระทบก็คงไม่มีปัญหา สภาก็คงไม่มีปัญหาเช่นกัน คือให้ทำตามแผนที่เราเคยทำในพื้นที่หมู่ที่ ๘ ส่วนโรงงานมาสร้างในพื้นที่ก็ดีเพราะได้รายได้แก่ชาวบ้านและเป็นที่ปรึกษาของผู้ปลูกปาล์มด้วย ในความเห็นส่วนตัว ผมก็เห็นด้วย ผมขอเสนอบริษัทฯเท่านี้ก่อนนะครับ

	นายจรัญ   หนูทอง
ส.อบต.หมู่ที่ ๔
	- คือผมสงสัยว่าก่อนที่บริษัทจะไปขออนุญาตที่อุตสาหกรรมจังหวัด ทำไมไม่มาประสานกับ อบต.ก่อน ผมและเพื่อนสมาชิกทุกท่าน ไม่รู้เรื่องที่ไปที่มา เพิ่งมารู้เมื่อได้หนังสือเชิญประชุม และทางบริษัทก็มาชี้แจงวันนี้ และก็ขออนุมัติจากอุตสาหกรรมจังหวัดแล้ว ที่จริงเรื่องมันต้องผ่านสภาฯ ในฐานะเจ้าของพื้นที่ว่าเห็นชอบหรือไม่ก่อน จึงจะขออุตสาหกรรมจังหวัด ที่จริงมันต้องทำประชาพิจารณ์ก่อนแล้วจึงขอมติจากสภา แล้วจึงจะดำเนินการขั้นตอนต่อไป แบบนี้ก็เท่ากับเป็นการหักดิบกัน  ผมจึงอยากถามท่านประธานสภาฯว่าวาระเรื่องนี้เป็นมาอย่างไรครับท่านประธานฯ

	นายภักดี  ม้าแก้ว
ประธานสภา อบต.
	- คือทางบริษัทฯเขาทำหนังสือมาเพื่อพิจารณา ผมก็เลยเข้าวาระการประชุมให้ เพราะเป็นหน้าที่ของเราที่ต้องพิจารณาอยู่แล้วนะครับ เชิญท่านอื่นครับ

	นายสมศักดิ์   สงสว่าง
ส.อบต.หมู่ที่ ๙
	- ในวาระที่ ๓.๑การสร้างโรงงานสกัดน้ำมันปาล์มบ้านทุ่งขวัญแก้ว ผมเห็นด้วยที่จะให้มีโรงงานในตำบล แต่อยากให้พิจารณาโรงงานที่เกิดขึ้นแล้วในหมู่ที่ ๘และเมื่อสมาชิกไปดูงาน และได้ทำประชาพิจารณ์ ชาวบ้านในพื้นที่และบริเวณใกล้เคียง คือผมอยากให้บริษัท เรียกประชุมชาวบ้านในพื้นที่ใกล้เคียงและจัดทำประชาพิจารณ์ให้เขาเห็นด้วย และผมต้องการให้ไปดูโรงงานแห่งแรกก่อน ว่ามีผลกระทบหรือไม่  เพราะตอนนี้มีชาวบ้านว่ามีกลิ่น แต่ไม่ทราบว่ามีผลกระทบหรือไม่  และการพิจารณาก็ต้องให้ชาวบ้านเขารับรู้และเห็นชอบด้วย เมื่อสภาฯพิจารณาอนุมัติแล้วหากเกิดผลกระทบ ก็จะมีปัญหากับสภาฯแห่งนี้อีกนะครับ

	นายชัยยา   กลางบน
ส.อบต.หมู่ที่ ๕
	- ในเรื่องที่บริษัทจะมาจัดตั้งโรงงานสกัดน้ำมันปาล์มในพื้นที่ ในตัวผมมีความเห็นด้วยเป็นอย่างยิ่ง เพราะในหมู่ที่๑,๒,๕,๖ ก็ปลูกปาล์มน้ำมันกันเป็นหลักอยู่แล้ว แต่ที่ผมจะฝากบริษัทก็เรื่องการดำเนินการจัดทำประชาพิจารณ์  ของชาวบ้าน และการศึกษาดูงานที่มีการผลิต ว่าจะมีผลกระทบกับสิ่งแวดล้อมอย่างไรบ้าง และเพื่อเป็นการประกอบการตัดสินใจของเพื่อนสมาชิกในการพิจารณาลงมตินะครับ ในส่วนตัวผมเห็นด้วยที่โรงงานมาสร้างในพื้นที่ เพราะจะก่อเกิดผลประโยชน์ต่อเกษตรกรปลูกปาล์ม และเป็นผลดีต่อ อบต.ที่มีโรงงานและอาจจะก่อประโยชน์ในด้านอื่นๆ ด้วย

	นายวัชระ  เหมกมล
ตัวแทนบริษัท
	- เรียนประธานสภาฯ คือตอนแรกผมไม่อธิบายกรรมวิธีผลิต เพราะรูปแบบการแปรผลผลิตของเราจะไม่เหมือนที่อื่น ให้สมาชิกดูในรายละเอียดแผ่นสุดท้ายนะครับ คือบางแห่งเขาใช้ไม้ฟืนในการผลิตก่อให้เกิดความชื้นและควัน แต่ของเราจะทำห้องอบ โดยใช้แก๊สหุงต้มเป็นเชื้อเพลิง และมีพัดลมเป่าความร้อนเข้าไปห้องอบ และเราจะทำเป็นระบบหมุนเวียน ให้ความร้อนในเบื้องต้น ประมาณ 30-40 องศา จนถึงอุณหภูมิความร้อนถึง 80-90 องศา และไอน้ำจากลูกปาล์มออกมาและเราจะมีเครื่องผลักดันไอน้ำออกเป็นช่วงๆ เราจะมีตัววัดไอน้ำ เครื่องวัดความร้อน และเราจะออกแบบมาเป็นพิเศษ เมื่อลูกปาล์มแห้งแล้ว    จะไม่มีน้ำและมลภาวะใดๆทั้งสิ้น เพราะขั้นตอนผลิต เราผลิตให้ได้แต่น้ำมันดิบ และส่งขายโรงงานใหญ่ที่ต้องนำไปแปรรูปเป็นน้ำมันที่เราบริโภคกัน คือเอาแต่น้ำมันดิบออกมา โครงการอบแห้ง และเข้าเครื่องหีบน้ำมัน และมันจะออกมาเป็นน้ำมันดิบและกากปาล์ม แต่กากปาล์มเราไม่ได้ทิ้ง เราจะเอามาผลิตเป็นปุ๋ยชีวภาพโดยใช้จุลินทรีย์ในการทำ ผมให้ความเข้าใจในเบื้องต้นว่า โรงงานของเราไม่มีมลภาวะใดๆทั้งสิ้น และที่สมาชิกเสนอมาทางบริษัทจะรับทราบและดำเนินการตามที่สมาชิกเสนอครับ

	นายศรายุธ   สุขศรี
ส.อบต.หมู่ที่ ๖
	- ครั้งแรกที่ทางบริษัทฯชี้แจงผมก็ไม่เข้าใจเท่าไร แต่เมื่อทางบริษัทชี้แจงเพิ่มเติมว่าทางโรงงานผลิตเอาแต่น้ำมันดิบ และส่งไปขายโรงงานที่จะไปทำน้ำมันอีกทอดหนึ่ง ตามที่ท่านบอกว่าทำแบบไม่ใช้ไอน้ำ ตามพื้นที่ตำบลแม่เจ้าอยู่หัว มีการปลูกปาล์มกันมาก ถ้าตามที่สมาชิกฯอภิปรายก็เห็นด้วย ที่จะให้เกิดโรงงานในพื้นที่ แต่ที่สมาชิกเป็นห่วงว่าเมื่อขั้นตอนการผลิตออกมา เพราะกลัวว่าทางบริษัทมาตั้งแล้วจะมีผลกระทบต่อชุมชนแล้วจะมีปัญหา และ อบต.ก็ต้องรับผิดชอบ และผมถือว่าเมื่อบริษัทดำเนินการแล้ว ก็ต้องยึดถือแนวทางที่เราได้หารือกันในวันนี้ แต่ตามที่บริษัทชี้แจงมาผมก็คิดว่าคงจะไม่มีผลกระทบ  แต่ถ้าทางโรงงานมาสร้างแล้วมีผลกระทบต่อชุมชน สภาแห่งนี้และท่านนายก อบต.  ก็ต้องรับผิดชอบต่อชุมชนที่ได้รับผลกระทบ และตามที่ท่านสมาชิกเสนอว่าให้นำผู้นำชุมชนหรือชาวบ้านใกล้เคียงไปดูงาน จะมาเป็นปากเป็นเสียงว่าโรงงานเขาทำแบบนี้ และที่สมาชิกเสนอให้จัดทำประชาพิจารณ์ ก็เพราะต้องการให้ชุมชนมีส่วนร่วมคิด ร่วมรับรู้ และแก้ปัญหาของชุมชน และที่ทางโรงงานเสนอมาทางสภาก็รับพิจารณา แต่ก็ต้องทำตามขั้นตอนที่สมาชิกเสนอและดำเนินการเพื่อให้ถูกต้องและจะได้ไม่มีปัญหาในอนาคตนะครับอ

	นายภักดี   ม้าแก้ว
ประธานสภา อบตฯ
	- เมื่อสมาชิกได้มีการให้ทางบริษัท เช่น ดูงานและการทำประชาคมหมู่บ้าน ทางบริษัทท่านจะว่าอย่างไร ขอเชิญครับ


	นายวัชระ  เหมกมล
ตัวแทนบริษัทฯ
	- ผมขอรับข้อเสนอตามที่สมาชิกได้เสนอทุกเรื่อง แต่ผมขอเวลา ถ้าพร้อมวันไหน ผมจะมีหนังสือแจ้งมายังท่านประธานสภาครับ

	
	๓.๒ เรื่องการขออนุมัติโอนงบประมาณรายจ่ายค่าครุภัณฑ์ที่ดินและสิ่งก่อสร้าง(สนง.ปลัด) ในค่าบำรุงรักษาและซ่อมแซมครุภัณฑ์

	นายภักดี  ม้าแก้ว
ประธานสภา อบต.
	- ในวาระที่๓.๒ เรื่องการโอนงบประมาณผมขอเชิญท่านปลัด อบต.ชี้แจงครับ 

	นายชัยวัฒน์  สิทธิศักดิ์
ปลัด อบต.
	- ในการโอนงบประมาณค่าครุภัณฑ์ ค่าบำรุงรักษาและซ่อมแซมครุภัณฑ์       ในข้อบัญญัติงบประมาณปี ๒๕๕๔ ได้ประมาณการไว้ ๔๐,๐๐๐ บาท และจ่ายไปแล้ว ๕,๕๗๒ บาท และสาเหตุที่ต้องขอโอนเพิ่มเพราะรถคันเขียวเล็ก       (บท 4581) ที่ใช้ซ่อมประปาและอื่นๆ เครื่องพัง เลยจำเป็นต้องซ่อมเครื่องให้   ทั้งชุด ค่าซ่อม ๔๙,๙๕๐ บาท ซึ่งนายก อบต.ให้ไปซ่อมที่อู่ชูเพ็ชรการโยธา จึงมีความจำเป็นขอโอนเพิ่มในค่าบำรุงรักษาและซ่อมแซมครุภัณฑ์ ๕๐,๐๐๐ บาท โดยโอนลดมาจาก เป็นสำรองรายจ่าย ๕๐,๐๐๐ บาท จึงขอให้สมาชิกพิจารณา ขอขอบคุณ

	นายภักดี  ม้าแก้ว
ประธานสภา อบต.
	- คือว่าค่าบำรุงรักษาซ่อมแซมครุภัณฑ์ที่ตั้งไว้ไม่พอจ่าย จึงจำเป็นต้องโอนเงินมาเพิ่มเพื่อไปจ่ายเป็นค่าซ่อมเครื่องรถนะครับ มีสมาชิกท่านใดสงสัยก็ถามได้     นะครับ

	นายสมศักดิ์  สงสว่าง
ส.อบต.หมู่ที่ ๙
	- คือผมขอถามว่าที่ท่านปลัดอบต.ขอโอนไป ๕๐,๐๐๐ บาท เพื่อเป็นค่าซ่อมแซมเครื่อง และของเดิมเหลืออยู่ ๓๔,๒๒๘ บาท บวกกับที่โอนมา ๕๐,๐๐๐ บาท ก็เป็น ๘๔,๒๒๘ บาท ผมคิดว่าเราจ่ายค่าซ่อมเครื่อง ๔๙,๙๕๐ บาทก็ยังคงเหลือ ๓๔,๒๒๘ บาท ผมคิดว่าเงินคงเหลือนั้นมันมากไป แต่ไม่ทราบว่าจะมีค่าใช้จ่ายอย่างอื่นอีกหรือไม่ ผมอยากจะทราบตรงนี้นะครับ

	นายบำเพ็ญ   เจียะรัตน์
นายก อบต.
	- เกี่ยวกับเรื่องการโอนงบประมาณ คือโอนมาจากงบกลาง มาเป็นงบซ่อมแซม และการประมาณการไว้คือใช้ทั้งปี และพอผ่านมา ๒-๓ เดือน รถคันเขียวเล็กเครื่องมันพัง ผมเองก็พยายามขออนุมัติเปลี่ยนเครื่องต่อผู้ว่าราชการจังหวัด และหารือกับจังหวัด เขาบอกว่าถ้าเปลี่ยนเครื่องก็ต้องเป็นเครื่องใหม่ ไม่ใช่เครื่อง  มือ ๒ แต่ว่าเครื่องใหม่ของรถคันนี้มันไม่มีขายแล้ว ผมก็เลยเอาเครื่องเดิมไปซ่อม แต่งบประมาณค่าซ่อมไม่พอตามที่ท่านปลัดชี้แจงแล้ว และที่สมาชิกว่างบที่เหลือยังมีอีกมาก แต่เราก็ไม่ทราบว่าภายภาคหน้าจะซ่อมหรือทำอะไรบ้างที่ต้องจ่ายจากงบตรงนี้นะครับ และเมื่อโอนมาแล้ว ๕๐,๐๐๐ บาท ก็คงคิดว่าอาจจะพอใช้จ่ายทั้งปี ผมขอชี้แจงเพิ่มเติมเท่านี้ครับ

	นายภักดี  ม้าแก้ว
ประธานสภา อบต.
	- สมาชิกท่านใดจะซักถามอะไรเพิ่มเติมก็เชิญครับ 

	นายณรงค์  ถาวรนุวงศ์
ส.อบต.หมู่ที่ ๓
	- ผมอยากทราบว่าซ่อมที่อู่ไหนครับและมีการประกันการใช้งานหรือไม่ และผมขอดูรายละเอียดการซ่อมนะครับเมื่อดูรายละเอียดแล้วผมคิดว่าก็คงประมาณนี้นะครับ แต่ต้องให้เขารับประกันการซ่อมอย่างน้อย ๑ ปี นะครับ ขอบคุณครับ

	นายภักดี  ม้าแก้ว
ประธานสภา อบต.
	- จะมีสมาชิกท่านใดจะเสนอขอเชิญครับ เมื่อไม่มีผมจะขอมตินะครับ ในการโอนงบประมาณจากงบกลาง ๕๐,๐๐๐ บาท มาเป็นหมวดรายจ่ายเพื่อการลงทุนรายจ่ายค่าบำรุงรักษาและซ่อมแซมครุภัณฑ์ ๕๐,๐๐๐ บาท สมาชิกท่านใด   เห็นด้วยกรุณายกมือนะครับ

	มติที่ประชุม
	- เห็นด้วย  ๑๓  เสียง
- ไม่เห็นด้วย  -  เสียง
- งดออกเสียง  ๒  เสียง

	นายภักดี   ม้าแก้ว
ประธานสภา อบต.
	- ต่อไปก็เป็นการโอนงบประมาณ เช่น ของสำนักงานปลัด ประเภทค่าครุภัณฑ์ไฟฟ้าวิทยุ ที่ตั้งไว้ ๓๕,๐๐๐ บาท ในงบประมาณ ผมขอเชิญท่านนายก อบต.ชี้แจงนะครับ

	นายบำเพ็ญ   เจียะรัตน์
นายก อบต.
	- คือผมจะโอนงบประมาณในการจัดซื้อเครื่องเสียง ๑ ชุด ที่ตั้งไว้ในข้อบัญญัติ ๓๕,๐๐๐ บาท แต่เมื่อศึกษารายละเอียดแล้ว มันคงเป็นขนาดเล็ก เพราะผมคิดว่าเรามีกิจกรรมต่างๆมากมายในปีหนึ่งๆ และต้องเช่าเครื่องเสียงของผู้รับเหมาทุกๆครั้ง  ครั้งหนึ่งๆก็เป็นเงินหลายบาท เป็น ๓๐,๐๐๐ - ๔๐,๐๐๐ บาทก็มี  ผมเลยคิดว่าน่าจะซื้อให้ได้มาตรฐาน จึงขอโอนงบประมาณจากงบกลางไป ๓๒,๖๕๐ บาท ไปเป็นค่าซื้อเครื่องเสียง ๑ ชุด  ที่ตั้งงบประมาณไว้ ๓๕,๐๐๐ บาท รวมเป็น ๖๗,๖๕๐ บาท ตามรายละเอียดที่ผมได้ให้สมาชิกแล้วนะครับ    จึงขอมติต่อสภาครับผม

	นายภักดี  ม้าแก้ว
ประธานสภา อบต.
	- คือในข้อบัญญัติเราตั้งไว้ ๓๕,๐๐๐ บาท และรายละเอียดเป็นค่าอะไร เท่าไร อยู่เรียบร้อยแล้ว  และนายก อบต. ก็ขอโอนเพิ่มตามรายละเอียดที่ท่านได้ให้เพื่อสมาชิกดู ให้เพื่อนสมาชิกพิจารณา และเสนอแนะอะไรก็ได้ ขอเชิญครับ

	นายสมศักดิ์  สงสว่าง 
ส.อบต.หมู่ที่ ๙
	- ตามที่นายก อบต.เสนอขอโอนงบเพิ่มเพื่อจัดซื้อเครื่องเสียง เพราะว่าเวลามีกิจกรรมเราไม่ต้องไปเช่าเขา ผมก็คิดว่าดี แต่ผมอยากทราบว่าขณะนี้มีงบกลางของท่านนายก มีเท่าไรนะครับ ถ้าจะโอนมาเพิ่มซื้อเครื่องเสียงครับ

	นายบำเพ็ญ   เจียะรัตน์
นายก อบต.
	- ผมคิดว่าคงจะพอ เพราะงบกลางรู้สึกว่าจ่ายไปแล้ว แสนกว่าบาท และที่ตั้งไว้สี่แสนกว่าบาท ผมคิดว่าคงจะพอครับ

	นายภักดี  ม้าแก้ว
ประธานสภา อบต.
	- สมาชิกท่านอื่น จะซักถามหรือมีอะไรเพิ่มเติมก็ขอเชิญครับ เมื่อไม่มีผู้เสนอ  ผมก็จะขอมตินะครับ 
-ขอมติโอนงบประมาณจากงบกลางจำนวน ๓๒,๖๕๐ บาท ไปตั้งจ่ายเป็น      ค่าจัดซื้อเครื่องเสียง ๑ ชุด เดิมตั้งไว้ ๓๕,๐๐๐ บาท รวมเป็น ๖๗,๖๕๐  บาท สมาชิกท่านใดเห็นด้วยกรุณายกมือครับ

	มติที่ประชุม
	- เห็นด้วย  ๑๓ เสียง
- ไม่เห็นด้วย  - เสียง
- งดออกเสียง   ๒ เสียง

	
	วาระที่ ๓.๓ เรื่องขออนุมัติจ่ายขาดเงินสะสมในการช่วยเหลือผู้ประสบภัยพิบัติ กรณีฉุกเฉินการเกิดอุทกภัย

	นายภักดี  ม้าแก้ว
ประธานสภา อบต.
	- ในวาระที่ ๓.๓ เรื่องขออนุมัติจ่ายขาดเงินสะสมในการช่วยเหลือผู้ประสบภัยพิบัติ กรณีฉุกเฉินการเกิดอุทกภัย ผมขอเชิญท่านนายก อบต. ช่วยชี้แจงเหตุผลและความจำเป็น ขอเชิญครับ

	นายบำเพ็ญ  เจียะรัตน์
นายก อบต.
	- ท่านสมาชิกทุกท่านก็ทราบดีว่าที่ได้มีฝนตกอย่างยาวนานติดต่อกัน ๒-๓ เดือน ที่ผ่านมา ทำให้ทรัพย์สิน พืชผลของชาวบ้านได้รับการเสียหาย และถนนภายในตำบลเกือบทุกสายได้รับความเสียหายจากน้ำท่วมขัง ซึ่งในขณะนี้ถนนบางสายก็ยังไม่สามารถสัญจรไปมาได้ และตามประกาศ จังหวัดนครศรีธรรมราช       เรื่อง ประกาศพื้นที่ประสบภัยพิบัติ กรณีฉุกเฉิน (อุทกภัย)ในพื้นที่อำเภอ     เชียรใหญ่(ครั้งที่ ๒) ประกาศ ณ วันที่ ๙ ธันวาคม ๒๕๕๓ และในประกาศกำหนดระยะเวลา ๓ เดือน นับแต่เกิดภัยพิบัติ แต่ที่ อบต.ไม่สามารถดำเนินการสำรวจได้ในช่วงระยะเวลาดังกล่าว เนื่องว่าในขณะนั้น เราไม่สามารถคำนวณความเสียหายได้ เพราะยังมีน้ำท่วมขัง และพอน้ำลดผมก็ให้ฝ่ายโยธาสำรวจและประมาณการความเสียหายของถนนภายในหมู่บ้าน มีเกือบ ๔๐ รายการ จึงทำให้เกิดความล่าช้าในการที่ขออนุมัติจ่ายขาดเงินสะสม และตามที่อำเภอให้ อบต.สำรวจความเสียหายในเบื้องต้น อบต.ก็ดำเนินการไปให้อำเภอแล้ว แต่อำเภอไม่สามารถดำเนินได้ทันตามประกาศ เพราะถนนยังน้ำท่วม และรถไม่สามารถเข้าดำเนินการได้ เช่นเดียวกับของเรา  และเมื่อได้ไปดูก็ได้ประมาณการออกมาแล้ว บางสายก็ดำเนินการได้แล้ว แต่บางสายก็ยังไม่สามารถดำเนินการได้ ผมจึงมีความจำเป็นขออนุมัติจ่ายขาดเงินสะสม และก็ได้คุยกับสมาชิกรอบนอกไปแล้ว และเมื่อตอนปิดงบสิ้นปี ผมก็ได้ถามหัวหน้าส่วนการคลังว่ามีเงินสะสมเท่าใด หัวหน้าส่วนการคลังก็บอกว่าประมาณ ๓ ล้าน แต่ขณะนี้หัวหน้าส่วนการคลังบอกว่าต้องกันเงินสะสมไว้อย่างน้อยสามเดือน เพื่อเป็นเงินประเภทเงินเดือน และเงินเดือนที่เพิ่มให้ของนายก อบต.และสมาชิกที่มีผลตั้งแต่ ๑ มกราคม ๒๕๕๔ สรุปว่าเงินสะสมที่สามารถจ่ายได้ขณะนี้คือ ๑,๓๓๔,๙๗๗ บาท  แต่ส่วนการคลังก็บอกว่าเรายังมีเงินสำรองเงินสะสมปี ๒๕๕๓ ขณะนี้มี ๖,๔๗๗,๖๕๗ บาท เพราะตามระเบียบกระทรวงมหาดไทยว่าด้วยการรับเงิน เบิกจ่ายเงิน    การเก็บรักษาและการตรวจเงินขององค์กรปกครองส่วนท้องถิ่น พ.ศ.๒๕๔๗    ข้อ ๘๗ วรรคสาม ในกรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละ๒๕ ของงบประมาณรายจ่ายประจำปีนั้น หากมีความจำเป็น องค์กรปกครองส่วนท้องถิ่นอาจนำยอดเงินส่วนเกินไปจ่ายได้โดยได้รับอนุมัติจากสภาท้องถิ่น ซึ่งเงินสำรองสะสมมีทั้งหมด ๖,๔๗๗,๖๕๗.๕๗ บาท และ ๒๕% ในข้อบัญญัติปี ๒๕๕๔ = ๑,๐๑๖,๙๐๗.๕๗ บาทที่สามารถนำมาจ่ายได้ บวกกับเงินสะสมรายปี ๑,๓๓๔,๙๗๗ บาท รวมแล้วสามารถจ่ายได้ ๒,๓๕๑,๘๘๔ บาท และเงินสะสมที่จะขออนุมัติจ่าย ๒,๑๖๔,๗๐๐ บาท        ซึ่งรายละเอียดโครงการต่างๆ ที่จะจ่ายขาดเงินสะสมให้สมาชิกทุกท่านแล้ว     ผมจึงขออนุมัติจ่ายขาดเงินสะสมปี พ.ศ. ๒๕๕๓ เป็นเงิน ๑,๓๓๔,๙๗๗ บาท และ ๒๕% ของเงินสำรองเงินสะสม ๘๒๘,๗๒๓ บาท รวมเป็นเงินทั้งสิ้น ๒,๑๖๔,๗๐๐ บาท เพื่อให้สมาชิกพิจารณาครับ ขอขอบคุณ และขอให้หัวหน้าส่วนการคลังชี้แจงการจ่ายขาดเงินสะสมเพื่อให้สมาชิกเข้าใจและประกอบการพิจารณาน

	นายภักดี  ม้าแก้ว
ประธานสภา อบต.
	- ขอเชิญหัวหน้าส่วนการคลังชี้แจงครับ

	นางณัฐนรี  มีสวน
หัวหน้าส่วนการคลัง
	- ขอให้สมาชิกดูเอกสารที่ได้แจกให้ไปพร้อมกันนะคะ รายงานเงินสะสมปี ๒๕๕๓ มีอยู่ ๓,๓๕๓,๑๔๖.๓๖ บาท ตามระเบียบแล้วเขาต้องให้กันเงิน        ในรายจ่ายประจำทุกประเภท ไม่ว่าเป็นค่าน้ำ-ค่าไฟฟ้า-ค่าเงินเดือน-ค่าตอบแทน และการกันเงินไว้ ให้ตามระยะเวลาที่เหลือ เช่นเดือนนี้เดือนกุมภาพันธ์        เราต้องกันเงินไว้จนถึงเดือนกันยายน รวมแล้ว ๗ เดือน แต่ว่าถ้ากันไว้ทั้งหมดก็คงไม่พอจ่าย และนายก อบต. ว่าไม่พอจ่าย เลยได้กันไว้ ๓ เดือน คือเงินเดือนผู้บริหารและสมาชิกเดือนละ ๑๖๘,๖๑๐ บาท / เดือน ระยะเวลา ๓ เดือน เป็นเงิน ๕๐๕,๘๓๐ บาท  เงินเดือนพนักงาน เป็นเงิน ๙๓๗,๗๔๐ บาท ค่าตอบแทนผู้บริหารและสมาชิกที่ปรับใหม่ เป็นเงิน ๔๓๕,๖๐๐ บาท และกันค่าไฟฟ้าที่ต้องจ่ายเพิ่ม ๑๓๘,๙๙๙.๓๕ รวมกันเงินไว้ ๒,๐๑๘,๑๖๙.๓๕ บาท คงเหลือหลังจากกันเงินไว้ เป็นเงิน ๑,๓๓๔,๙๗๗.๐๑ บาท แต่เนื่องจากสภาวะชาวบ้านเดือดร้อนเลยต้องจำเป็นกันไว้แค่ ๓ เดือน ถ้ากันไว้ทั้งหมดคงจะไม่พอจ่ายนะคะ ส่วนเงินสำรองเงินสะสมจริงแล้วได้โทรไปปรึกษาที่ท้องถิ่นจังหวัด ทางจังหวัดบอกว่าไม่กันไว้เกินเลยหรือ ถ้าเกิดปัญหาจะเอาเงินที่ไหนมาจ่าย เขาเลยแนะนำจ่ายเงินสะสมสำรองที่เกิน ๒๕% ของข้อบัญญัติ ตามที่ท่านได้ชี้แจงแล้วนะคะ          เราสามารถจ่ายได้ ๑,๐๑๖,๙๐๗.๕๗ บาท สรุปว่าเงินที่สามารถจ่ายได้ ๒ อย่าง เป็นเงิน ๒,๓๕๑,๘๘๔.๐๑ บาท ดิฉันก็ขอชี้แจงเพิ่มเติมให้สมาชิกทราบเท่านี้   นะคะ

	นายภักดี  ม้าแก้ว
ประธานสภา อบต.
	- สมาชิกทุกท่าน ก็คงเข้าใจตรงกันนะครับ ตามที่หัวหน้าส่วนการคลังได้ชี้แจงแล้วนะครับ และต่อไปก็ต้องเป็นหน้าที่ของสมาชิกที่ต้องพิจารณา ถึงความเหมาะสมของโครงการต่างๆ ที่นายก อบต.เสนอมา ซึ่งนายก อบต.ขอจ่ายขาดเงินสะสมมาจำนวน ๒ ยอด คือ
๑. เงินสะสมประจำปี ๒๕๕๓ เป็นเงิน ๑,๓๓๔,๙๗๗ บาท 
๒. เงินสะรองเงินสะสม ๒๕% เป็นเงิน ๘๒๙,๗๒๓ บาท
- รวมทั้งสินเป็นเงิน ๒,๑๖๔,๗๐๐ บาท และรายละเอียดโครงการทุกท่านก็ได้รับแล้ว สมาชิกท่านใดจะอภิปราย หรืออะไรเพิ่มเติมขอเชิญครับ

	นายชัยยา  กลางบน
ส.อบต.หมู่ที่ ๕
	- ตามที่ผมได้ดูเอกสารในการจ่ายขาดเงินสะสม ผมคิดว่าถนนที่มีการบุกเบิกใหม่ไม่สมควรที่จะมาใช้เงินสะสมตรงนี้ เพราะเป็นการบุกเบิกถนนใหม่และไม่มีชื่อของถนนด้วยซ้ำ ผมคิดว่าเรื่องตรงนี้จะไม่เดือดร้อน เพราะเป็นถนนใหม่ ผมคิดว่ามันไม่เดือดร้อนนะครับ ขอฝากท่านประธานสภา ฯ ถึงฝ่ายบริหารด้วยนะครับ เพราะเราจะต้องมีปัญหาภัยแล้งและอาจจะรุนแรงกว่าปีที่แล้ว และมีผลกระทบกันเป็นอย่างมาก ไม่ว่าเรื่องไม่มีน้ำใช้ เรายังต้องใช้งบประมาณเป็นจำนวนมาก ถ้าเราจ่ายหมดแล้ว แล้วเราจะเอางบตรงไหนไปช่วยชาวบ้าน ในโอกาสนี้ผมไม่ค่อยเห็นด้วยนะครับ เพราะมีการจ่ายงบประมาณมากเกินไป ขอขอบคุณครับ

	นายสมศักดิ์   สงสว่าง
ส.อบต.หมู่ที่ ๘
	- ในวาระที่ ๓.๓ การจ่ายขาดเงินสะสม จำนวน ๒ ล้านกว่าบาท และดูโครงการแล้ว ก็เป็นเรื่องจำเป็น แต่ว่าถ้ามีเหตุการณ์ฉุกเฉินหรือภัยต่างๆ เข้ามา         ผมอยากจะถามว่าท่านนายก อบต. จะเอาเงินตรงไหนไปช่วยหรือดำเนินการ   แต่โครงการที่นายก อบต. เสนอมาผมก็เห็นใจว่ามีความจำเป็น เพราะถนนหนทางก็ชำรุดมากทุกๆ หมู่บ้าน แต่วันก่อนนายก อบต. พูดว่าจะจ่ายขาดเงินสะสมแค่ล้านกว่าบาท เพื่อซ่อมแซมถนนต่างๆ ที่เดือดร้อนหนักและจำเป็นจริงๆ แต่พอมาเข้าโครงการจ่ายขาดเงินสะสม ผมไม่อยากจะก้าวล่วงไปแต่ละหมู่บ้านนะครับ ว่าโครงการไหนจำเป็นหรือไม่จำเป็นมันขึ้นอยู่กับสมาชิกขึ้นอยู่กับผู้บริหารพิจารณา แต่ผมดูรายละเอียดบางโครงการซ่อมแซมอย่างดี พอทำอย่างดีงบประมาณก็เพิ่ม แต่ถ้าเกิดภัยแล้งนายก อบต. จะเอางบประมาณตรงไหนไปช่วยชาวบ้านได้เพียงพอและพอช่วงสงกรานต์ทุกๆ ปี น้ำประปาก็ไม่ไหลและไม่พอใช้ เป็นอย่างนี้ทุกๆ ปี ผมอยากจะให้นายก อบต.ยืนยันต่อสภาแห่งนี้ว่าถ้าเกิดปัญหาแล้วนายก อบต.จะเอาเงินตัวไหนมาใช้ในการแก้ไขปัญหานั้นๆ แต่ถ้าไม่เกิดก็ดี ผมคิดว่านายก อบต.น่าจะทำการซ่อมแซมถนนถมหลุมบ่อ เพื่อให้รถสามารถสัญจรไปมาได้ก่อน แล้วค่อยใช้งบประมาณประจำปี ๒๕๕๔ ในงบประมาณ ๒๕๕๔ การทำถนนได้เพียงแค่แสนกว่าบาท แต่พอมาจ่ายขาดเงินสะสม บางหมู่บ้านได้ สี่แสนกว่าบาทบ้าง สามแสนกว่าบาทบ้าง สองแสนกว่าบาทบ้าง ผมแค่อยากรู้ว่าถ้าเกิดปัญหาร้ายแรงในข้างหน้า นายก อบต.จะเอางบประมาณตัวไหนมาใช้แก้ปัญหา ขอขอบคุณมากครับ

	นายศรายุธ   สุขศรี
ส.อบต.หมู่ที่ ๖
	- ท่านประธานครับ การที่หมู่ที่ ๖ ได้งบประมาณซ่อมแซมมากกว่าทุกหมู่บ้าน เนื่องจากหมู่ที่ ๖ เกิดน้ำท่วมขังอยู่ยาวนาน จึงจำเป็นต้องใช้งบประมาณมาก ตอนนี้ทางหมู่บ้านก็ใช้งบของหมู่บานไปซ่อมแซมบางส่วนแล้ว ที่จริงแล้วงบตัวนี้ไม่ใช่หน้าที่ของหมู่บ้าน เพราะถนนอยู่ภายใต้การดูแลของ อบต. และที่งบประมาณของ อบต.ที่ลงไป ก็เพื่อแก้ไขปัญหาความเดือดร้อนแก่พ่อแม่พี่น้องประชาชนทุกท่าน เราไม่ได้ใช้งบประมาณเพื่อประโยชน์แก่เฉพาะบุคคลใดบุคคลหนึ่ง เมื่อพ่อแม่พี่น้องประชาชนได้รับความเดือดร้อน และขอเรียนว่าทำไมเราต้องจ่ายเงินสะสมมาก เพราะในงบประมาณงบกลางในปีนี้ได้ตั้งไว้ไม่น้อยกว่าปีที่แล้ว และปีนี้เรามีน้ำท่วมขังยาวนานกว่าทุกๆ ปีที่ผ่านมา เราต้องยอมรับว่าปัญหาที่เกิดขึ้น ผมเคยเสนอในที่ประชุมแห่งนี้ว่าให้เราตั้งคณะกรรมการและลงไปดูปัญหาของทุกหมู่บ้านแล้วมาดำเนินการ เพื่อไม่ให้งบประมาณลงไปกระจุกและเพื่อความเหมาะสมของทุกหมู่บ้าน แต่เราก็ทำไม่ได้  และทำไมเมื่อหลังน้ำท่วมเราสามารถเอารถมาเกรดและเอาหินข้างๆถนนขึ้นมาและถนนก็ใช้งานได้ แต่ปีนี้มันไม่มีแล้ว เพราะน้ำท่วมนานและมาก เราจึงจำเป็นต้องลงหินใหม่เกือบทั้งหมดภายในตำบล ถ้าถามว่า การจ่ายขาดในครั้งนี้สภาฯไม่เห็นด้วยก็ไม่ต้องยกมือ เพราะคิดว่ายังต้องใช้สิ่งที่จำเป็นกว่า แต่ขณะนี้เหตุการณ์มันเกิดขึ้นแล้ว กับปัญหาที่มันยังไม่เกิดที เราคิดว่าอะไรที่มีความสำคัญกว่าและจำเป็นกว่าตรงนี้ต่างหากที่เราต้องมาพูดกันในวันนี้ และที่ว่าของหมู่ที่ ๖ ได้งบประมาณมาก    ผมขอบอกว่าสถานการณ์ของหมู่ที่ ๖ หนักจริงๆ ถนนบางสายในขณะนี้รถ     ไม่สามารถเข้าไปได้ และปาล์มที่สามารถตัดมาขายได้ ก็ไม่สามารถเข้าไปเอาได้  นี่คือปัญหาที่สำคัญที่สุด ผมและเพื่อนสมาชิกในหมู่บ้านไม่สามารถแก้ปัญหาได้ต้องให้ผู้บริหารและเพื่อนสมาชิกสภาช่วยกันแก้ปัญหาด้วย และวันนี้เราจะแก้ปัญหาความเดือดร้อนของพี่น้องประชาชนก็ขึ้นอยู่กับสภาฯ แห่งนี้จะเห็นด้วยหรือไม่เห็นด้วย ขอบคุณครับท่านประธานฯ

	นายภักดี   ม้าแก้ว
ประธานสภา อบต.
	- สมาชิกท่านอื่น มีอะไรเพิ่มเติม ถ้าไม่มีผมจะขอมติสภา เรื่องจ่ายขาดเงินสะสม ดังต่อไปนี้
-จ่ายขาดเงินสะสมประจำปี ๒๕๕๓ เป็นเงิน ๑,๓๓๔,๙๗๗ บาท และจ่ายขาดเงินสำรองจ่ายสะสม ๒๕% เป็นเงิน ๘๒๙,๗๒๓ บาท รวมเป็นเงินทั้งสิ้น ๒,๑๖๔,๗๐๐ บาทถ้วน โดยมีรายละเอียดโครงการดังนี้
โครงการก่อสร้างขอจ่ายขาดเงินสะสม
1. โครงการซ่อมแซมถนนสายเมไฟ – เกาะแต้ว  หมู่ที่ 1

       งบประมาณ    70,500.- บาท
- ซ่อมแซมถนนขนาดกว้างเฉลี่ย   4   เมตร  ยาว  500  เมตร    โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  150  ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)

2. โครงการซ่อมแซมถนนสายท่าเสือ
หมู่ที่ 1


       งบประมาณ    47,000.- บาท
- ซ่อมแซมถนนขนาดกว้างเฉลี่ย   4   เมตร  ยาว  500  เมตร        โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  100   ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)

3. โครงการซ่อมแซมถนนสายบางปอพัฒนา
หมู่ที่ 1


       งบประมาณ    32,000.- บาท
- ซ่อมแซมถนนขนาดกว้างเฉลี่ย   4   เมตร  ยาว  654  เมตร       โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  50  ลบ.ม.   และหินคลุกจำนวนปริมาณไม่น้อยกว่า  15  ลบ.ม.      พร้อมเกลี่ยเรียบ   (จ่ายจากเงินจ่ายขาดเงินสะสม)
4.  โครงการซ่อมแซมถนนสายเกาะแต้ว  -  เมไฟ  หมู่ที่ 1

         งบประมาณ     23,500-  บาท
-ซ่อมแซมถนนขนาดกว้างเฉลี่ย   4   เมตร  ยาว  654  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  50  ลบ.ม.  พร้อมเกลี่ยเรียบ  (จ่ายจากเงินจ่ายขาดเงินสะสม)
5.  โครงการซ่อมแซมถนนสายเมไฟ  หมู่ที่ 1



         งบประมาณ     70,000-  บาท
-ซ่อมแซมถนนขนาดกว้างเฉลี่ย   4   เมตร  ยาว  2,500  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  150  ลบ.ม.   พร้อมเกลี่ยเรียบ  (จ่ายจากเงินจ่ายขาดเงินสะสม)
6. โครงการซ่อมแซมถนนสายบางงูใหญ่  หมู่ที่ 2


        งบประมาณ   99,000.- บาท
- ซ่อมแซมถนนขนาดกว้างเฉลี่ย   4   เมตร  ยาว  1,010  เมตร    โดยใช้ดินลูกรังซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  460   ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)

7. โครงการซ่อมแซมถนนสายโสมปราณ  หมู่ที่ 2


       งบประมาณ    69,400.- บาท
- ซ่อมแซมถนนขนาดกว้างเฉลี่ย   4   เมตร  ยาว  1,600  เมตร      โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า   125  ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
8. โครงการซ่อมแซมถนนสายบางเนียน  หมู่ที่ 2


       งบประมาณ    27,900.- บาท
- ซ่อมแซมถนนขนาดกว้างเฉลี่ย 4  เมตร  ยาว  730  เมตร  โดยใช้ หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 50 ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
9. โครงการซ่อมแซมถนนสายแม่ขวัญแก้ว  ช่วงที่  2
หมู่ที่ 2

       งบประมาณ    27,000.- บาท
- ซ่อมแซมถนนขนาดกว้างเฉลี่ย   4   เมตร  ยาว  749  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 50 ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
10. โครงการซ่อมแซมถนนสายประชาสงเคราะห์  หมู่ที่ 3

        งบประมาณ   97,900.- บาท
- ซ่อมแซมถนนขนาดกว้างเฉลี่ย   4   เมตร  ยาว  2,040  เมตร โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า180 ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)
11. โครงการซ่อมแซมถนนสายประปา – บ้านนายจรัสดำโอ  หมู่ที่ 3
       งบประมาณ    40,800.- บาท
- ซ่อมแซมถนนขนาดกว้างเฉลี่ย  4   เมตร  ยาว  300  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 75 ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)
12. โครงการซ่อมแซมถนนสายบ้านนายเยื้อง – บ้านนายคลิ้ง หมู่ที่ 3
       งบประมาณ   62,500.- บาท
- ซ่อมแซมถนนขนาดกว้างเฉลี่ย   4   เมตร  ยาว  493  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 115ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
13. โครงการซ่อมแซมถนนสายแม่กิ้มฮ้วย  หมู่ที่ 3


       งบประมาณ    16,000.- บาท
- ซ่อมแซมถนนขนาดกว้างเฉลี่ย  4   เมตร ยาว 110  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า     35  ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
14. โครงการซ่อมแซมถนนสายหลังวัดบ่อล้อ  หมู่ที่ 4


       งบประมาณ    77,700.- บาท
- ซ่อมแซมถนนขนาดกว้างเฉลี่ย   4   เมตร  ยาว  1,394  เมตร    โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า   175  ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
15. โครงการซ่อมแซมถนนในบ่อพัฒนา  หมู่ที่ 4

       
       งบประมาณ    50,000.- บาท

- ซ่อมแซมถนน โดยใช้ยางมะตอยหยอดบริเวณที่เป็นหลุมเป็นบ่อ  จำนวน 800 ลิตร หินเกล็ด 25 ลบ.ม. และหินฝุ่น  10  ลบ.ม.  (จ่ายจากเงินจ่ายขาดเงินสะสม)
16. โครงการซ่อมแซมถนนสายนายทิ่ง
หมู่ที่ 5



        งบประมาณ   47,700.- บาท
- ซ่อมแซมถนนขนาดกว้างเฉลี่ย  4  เมตร  ยาว 216  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า    100   ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)
17. โครงการซ่อมแซมถนนหน้าศูนย์เด็กเล็กบ้านเนินธัมมัง  หมู่ที่ 5
         งบประมาณ    8,500.- บาท
- ซ่อมแซมถนนขนาดกว้างเฉลี่ย  4  เมตร  ยาว  40  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 15 ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)

18. โครงการซ่อมแซมถนนพิกุลทอง
หมู่ที่ 5



       งบประมาณ   43,600 .- บาท
- ซ่อมแซมถนนขนาดกว้างเฉลี่ย  4  เมตร  ยาว  426  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 75 ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)
19. โครงการซ่อมแซมถนนสายสระ  รพช.  หมู่ที่ 6


       งบประมาณ    65,800.- บาท
- ซ่อมแซมถนนขนาดกว้างเฉลี่ย  4  เมตร ยาว 1,632  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า    25   ลบ.ม.  และจำนวนปริมาณหินคลุกไม่น้อยกว่า  100  ลบ.ม.  พร้อมเกลี่ยเรียบ   (จ่ายจากเงินจ่ายขาดเงินสะสม)

20. โครงการซ่อมแซมถนนสายส้านเอน  หมู่ที่ 6


       งบประมาณ  150,000 .- บาท
- ซ่อมแซมถนนขนาดกว้างเฉลี่ย  4  เมตร ยาว 2,490  เมตร  โดยใช้หินผ่านตะแกรงและหินคลุกซ่อมแซมบริเวณที่เป็นหลุมเป็นบ่อ  จำนวนปริมาณหินผ่านตะแกรงไม่น้อยกว่า  150  ลบ.ม.  และจำนวนปริมาณหินคลุกไม่น้อยกว่า  142  ลบ.ม.   พร้อมเกลี่ยเรียบ  และติดตั้งป้ายประชาสัมพันธ์โครงการตามแบบมาตรฐานของ อบต. จำนวน 1 ป้าย   (จ่ายจากเงินจ่ายขาดเงินสะสม)

21. โครงการซ่อมแซมถนนสายแม่ขวัญแก้ว  หมู่ที่ 6


       งบประมาณ    70,000.- บาท
- ซ่อมแซมถนนขนาดกว้างเฉลี่ย  4  เมตร ยาว 2,700  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณหินคลุกไม่น้อยกว่า  131  ลบ.ม. พร้อมเกลี่ยเรียบ   (จ่ายจากเงินจ่ายขาดเงินสะสม)
22. โครงการซ่อมแซมถนนสายโคกโหนด  หมู่ที่ 6


       งบประมาณ    70,000.- บาท
- ซ่อมแซมถนนขนาดกว้างเฉลี่ย   4  เมตร  ยาว 1,400  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  155  ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)
23. โครงการซ่อมแซมถนนสายบ้านนางเคล้า – สระประมง  หมู่ที่ 6
        งบประมาณ   45,800.- บาท
- ซ่อมแซมถนนขนาดกว้างเฉลี่ย   4  เมตร  ยาว 387  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า 85 ลบ.ม.   พร้อมเกลี่ยเรียบ   (จ่ายจากเงินจ่ายขาดเงินสะสม)
24. โครงการบุกเบิกถนนสายเลียบสมบูรณ์  หมู่ที่ 6


       งบประมาณ   38,400 .- บาท
- บุกเบิกถนนขนาดกว้างเฉลี่ย   4  เมตร  ยาว 400  เมตร  โดยใช้ดินลูกรังจำนวนปริมาณไม่น้อยกว่า  150  ลบ.ม.  พร้อมเกลี่ยเรียบและฝังท่อ คสล. มอก. ชั้น 3  ขนาด   Ø 0.60 x 1.00  เมตร  จำนวน 1 จุด ๆ ละ 6 ท่อน  พร้อมยารอยต่อด้วยปูนซีเมนต์ (จ่ายจากเงินจ่ายขาดเงินสะสมจำนวน  22,377  บาท)    (จ่ายจากเงินทุนสำรองจ่ายเงินสะสมจำนวน  16,023  บาท)
25. โครงการซ่อมแซมถนนสายในไร่  หมู่ที่ 7 



       งบประมาณ    62,000.- บาท
- ซ่อมแซมถนนขนาดกว้างเฉลี่ย  4  เมตร ยาว 700 เมตร โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า 100  ลบ.ม.   พร้อมเกลี่ยเรียบ และฝังท่อ คสล. มอก. ชั้น 3  ขนาด Ø 0.60 x 1.00  เมตร  จำนวน 1 จุด ๆ ละ 6 ท่อน  พร้อมยารอยต่อด้วยปูนซีเมนต์  (จ่ายจากเงินทุนสำรองเงินสะสม)
26. โครงการซ่อมแซมถนนสายในไร่  2  หมู่ที่ 7          

       งบประมาณ    83,000.- บาท
- ซ่อมแซมถนนขนาดกว้างเฉลี่ย  4  เมตร ยาว 800  เมตร  โดยใช้หินคลุกและหินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณหินคลุกไม่น้อยกว่า  30  ลบ.ม.  และจำนวนปริมาณหินผ่านตะแกรงไม่น้อยกว่า  150  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
27. โครงการซ่อมแซมถนนสายธารน้ำใจ  หมู่ที่ 7


       งบประมาณ    79,900.- บาท
- ซ่อมแซมถนนขนาดกว้างเฉลี่ย  4  เมตร ยาว 1,100 เมตร โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  150  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
28. โครงการซ่อมแซมถนนสายนายไข่แดง  หมู่ที่ 7


       งบประมาณ    36,500.- บาท
- ซ่อมแซมถนนขนาดกว้างเฉลี่ย  4  เมตร ยาว 400 เมตร โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า 50 ลบ.ม.   พร้อมเกลี่ยเรียบ  และฝังท่อ คสล. มอก. ชั้น 3 ขนาด Ø 0.60 x 1.00 ม.จำนวน  1  จุด  จำนวน  7 ท่อน พร้อมยารอยต่อท่อด้วยซีเมนต์  (จ่ายจากเงินทุนสำรองเงินสะสม)

29. โครงการซ่อมแซมถนนสายแม่กิมย้ง  หมู่ที่ 7


     งบประมาณ     35,500 .- บาท
- ซ่อมแซมถนนขนาดกว้างเฉลี่ย  4  เมตร ยาว  420  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณหินคลุกไม่น้อยกว่า  50  ลบ.ม.  และฝังท่อ คสล. มอก. ชั้น 3  ขนาด   Ø 0.60 x 1.00  เมตร  จำนวน 1 จุด ๆ ละ 6 ท่อน รวม 6 ท่อน  พร้อมยารอยต่อด้วยปูนซีเมนต์   (จ่ายจากเงินทุนสำรองเงินสะสม)
30. โครงการซ่อมแซมถนนซอยเจริญเดช  หมู่ที่ 7


        งบประมาณ   33,600.- บาท
- ซ่อมแซมถนนขนาดกว้างเฉลี่ย   4  เมตร  ยาว 375  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  75  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
31. โครงการบุกเบิกถนนสายแม่กิมย้ง  2  หมู่ที่ 7


      งบประมาณ    51,000.- บาท

- บุกเบิกถนนขนาดกว้าง  4 เมตร ยาว 200  เมตร  โดยใช้ดินลูกรังจำนวนปริมาณไม่น้อยกว่า  160 ลบ.ม.   พร้อมเกลี่ยเรียบ   และฝังท่อ คสล. มอก. ชั้น 3  ขนาด   Ø 0.60 x 1.00  เมตร  จำนวน 2 จุด ๆ ละ 7 ท่อน รวม 14 ท่อน  พร้อมยารอยต่อด้วยปูนซีเมนต์  (จ่ายจากเงินทุนสำรองเงินสะสม)
32. โครงการซ่อมแซมถนนสายในวังใหญ่
 หมู่ที่ 8

       งบประมาณ    54,000.- บาท
- ซ่อมแซมถนนขนาดกว้างเฉลี่ย  4  เมตร ยาว 1,600 เมตร โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า   100  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
33. โครงการซ่อมแซมถนนสายหมองู
หมู่ที่ 8



       งบประมาณ    49,600.- บาท
- ซ่อมแซมถนนขนาดกว้างเฉลี่ย  4  เมตร ยาว   1,450  เมตร  โดยใช้ดินลูกรังซ่อมแซมบริเวณที่เป็นหลุมเป็นบ่อ  และจำนวนปริมาณไม่น้อยกว่า  230  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
34. โครงการซ่อมแซมถนนสายวังราษฎร์  หมู่ที่ 8


       งบประมาณ    33,800.- บาท
- ซ่อมแซมถนนขนาดกว้างเฉลี่ย  4  เมตร ยาว   920  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  75  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
35. โครงการขุดลอกทางระบายน้ำถนนสายวัดเทพรักษ์    หมู่ที่ 8
       งบประมาณ    20,000.- บาท
- สภาพเดิมขนาดปากกว้าง  2  เมตร  ท้องกว้าง  0.80  เมตร  ลึก  0.30  เมตร  ระยะทางยาว   340  เมตร โดยทำการขุดลอกให้ได้ขนาดปากกว้าง   3  เมตร    ท้องกว้าง  1.50   เมตร   ลึก  1.50  เมตร    จำนวนปริมาณดินขุดไม่น้อยกว่า  900  ลบ.ม. โดยนำดินขึ้นด้านข้าง (จ่ายจากเงินทุนสำรองเงินสะสม)
36. โครงการซ่อมแซมถนนสายบางดี 1,2  หมู่ที่ 9


      งบประมาณ    94,000.- บาท
- ซ่อมแซมถนนขนาดกว้างเฉลี่ย  4  เมตร    ยาว  2,220  เมตร    โดยใช้หินคลุกซ่อมแซมบริเวณที่        เป็นหลุมเป็นบ่อ  จำนวนปริมาณไม่น้อยกว่า  156  ลบ.ม.  พร้อมเกลี่ยเรียบ  และฝังท่อ คสล. มอก.  ชั้น 3  ขนาด     Ø 0.60 x 1.00 ม.  จำนวน 1 จุด ๆ ละ 7 ท่อน  (จ่ายจากเงินทุนสำรองเงินสะสม)
37. โครงการซ่อมแซมถนนสายบางดีพัฒนา  หมู่ที่ 9


       งบประมาณ    27,000.- บาท
- ซ่อมแซมถนนขนาดกว้างเฉลี่ย  4  เมตร  ยาว  246  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  50 ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
38. โครงการซ่อมแซมถนนสายบางดี – ชลประทาน  หมู่ที่ 9

       งบประมาณ    40,000.- บาท
- ซ่อมแซมถนนขนาดกว้างเฉลี่ย  4  เมตร  ยาว  424  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  75 ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
39. โครงการซ่อมแซมถนนสายบ่อหมู่
หมู่ที่ 10


        งบประมาณ   40,000.- บาท
- ซ่อมแซมถนนขนาดกว้างเฉลี่ย  4  เมตร ยาว   847  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  75  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)

40. โครงการซ่อมแซมถนนสายเฉลิมพระเกียรติ  หมู่ที่ 10

       งบประมาณ    40,000.- บาท
- ซ่อมแซมถนนขนาดกว้างเฉลี่ย  4  เมตร ยาว   847  เมตร  โดยใช้หินคลุกซ่อมแซมบริเวณที่เป็นหลุมเป็นบ่อ  จำนวนปริมาณไม่น้อยกว่า  75  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
41. โครงการซ่อมแซมถนนสายแม่ริม
หมู่ที่ 10


       งบประมาณ    33,800.- บาท
- ซ่อมแซมถนนขนาดกว้างเฉลี่ย   4  เมตร  ยาว 240  เมตร  โดยใช้หินผ่านตะแกรงซ่อมแซมบริเวณที่เป็นหลุมเป็นบ่อ จำนวนปริมาณไม่น้อยกว่า  75  ลบ.ม.   พร้อมเกลี่ยเรียบ  (จ่ายจากเงินทุนสำรองเงินสะสม)
งบประมาณทั้งหมด

  2,164,700.- บาท


	นายภักดี  ม้าแก้ว
ประธานสภา อบต.
	- สมาชิกท่านใดเห็นชอบให้จ่ายขาดเงินสะสม กรุณายกมือครับ


	มติที่ประชุม
	- เห็นชอบ   ๑๒ เสียง
- ไม่เห็นชอบ ๑ เสียง
- งดออกเสียง ๒ เสียง

	ระเบียบวาระที่ ๔
	เรื่องอื่นๆ 

	นายภักดี  ม้าแก้ว
ประธานสภา อบต.
	- ในระเบียบวาระเรื่องอื่นๆ ขอเชิญสมาชิกครับ

	นายสมศักดิ์  สงสว่าง
ส.อบต.หมู่ที่ ๙
	- ผมขอฝากผู้บริหารเรื่องการดำเนินการโครงการ เวลาผู้รับจ้างจะทำงานหมู่ไหนก็ขอให้แจ้งสมาชิกในหมู่บ้านให้รับทราบล่วงหน้าสัก 2-3 วันนะครับ

	นายชัยยา  กลางบน
ส.อบต.หมู่ที่ ๕
	- การช่วยเหลือผู้ประสบภัยน้ำท่วมครั้งละ ๕,๐๐๐ บาท ที่เมื่อวันก่อนของตำบลจำนวน ๒๕ ครัวเรือน แต่การทำครั้งนั้นยังไม่ได้รับ ผมไม่ทราบว่าหลักเกณฑ์นั้นเป็นอยู่อย่างไร มันทำให้ผู้ที่ทำเรื่องได้รับความเสียหายเพราะดำเนินการแต่ประชาชนยังไม่ได้ ขณะนี้ชาวบ้านยังถามอยู่เลย และฝากฝ่ายบริหารด้วยในการบริหารให้ชัดเจน เพราะทำให้เกิดความเสียหายแต่ผู้นำหมู่บ้าน และอีกเรื่องคือเรื่องประปามีการไหลบ้างไม่ไหลบ้าง ผมอยากให้บริหารให้ผู้รับผิดชอบให้ลงเดินสำรวจว่าตรงไหนรั่ว หรือมีปัญหาตรงไหนจะได้แก้ปัญหาล่วงหน้าก่อนจะถึงสงกรานต์ในปีนี้นะครับ

	นายเจริญ   ทองเกลี้ยง
ส.อบต.หมู่ที่ ๖
	- เรื่องน้ำประปาของหมู่ที่ ๖ และตามที่ผู้บริหารว่าจะให้พี่น้องประชาชนมีน้ำประปาใช้ทุกครัวเรือน แต่ของหมู่ที่ ๖ มีประชาชนไม่ได้ใช้ เช่นสายริมชายคลองประมาณ ๒๐ ครัวเรือนและในทุ่งขวัญแก้วประมาณ ๒-๓ ครัวเรือน และเรื่องที่ ๒ เรื่องการจัดทำประชาพิจารณ์เรื่องที่ทำมาหากินของประชาชนหมู่ที่ ๖ แต่ชาวบ้านหมู่อื่นก็มีอยู่ด้วย ให้ท่านนายก อบต.หาแนวทางช่วยเหลือด้วย และเรื่องที่ ๓ เรื่องการฉีดพ่นยุงลาย เราไม่ต้องรอให้สาธารณะสุขว่าชาวบ้านตรงนั้นป่วยให้ อบต.ไปพ่นยุงลาย อยากให้ผู้บริหารให้เจ้าหน้าที่ลงพ่นยุงลาย คือกำหนดว่าช่วงไหนจะพ่น ในเดือนไหน วันที่เท่าไหร่

	นายสมศักดิ์   สงสว่าง
ส.อบต.หมู่ที่ ๙
	- ผมมีเรื่องที่จะฝากท่านนายก อบต.อีก ๒-๓ เรื่อง 
- เรื่องแรกคือขอแจ้งย้ายท่อประปาที่บ้านนายคล้อย เพราะท่อประปาเดินผ่านบ้านแกไปยังบ้านให้ไปต่อบ้านที่บ้านนายนุกลถึงบ้านนางอารีต่อไปนิดเดียว ขอฝากช่าง
-และอีกเรื่องคือประปาในหมู่ที่ ๙ ไม่ได้ใช้น้ำประปา ๒ ครัวเรือน ผมขอฝากตรงนี้ด้วยนะครับ 

	นายบำเพ็ญ   เจียะรัตน์
นายก อบต.
	- ขอแจ้งเรื่องครอบครัว ๕,๐๐๐ บาท ผมขอให้ปลัดชี้แจงว่าผิดพลาดอยู่ตรงไหน ในเรื่องส่งหนังสือ ขอเชิญท่านปลัด อบต.ชี้แจง

	นายชัยวัฒน์  สิทธิศักดิ์
ปลัด อบต.
	- ผมจำได้ว่าวันนั้นที่ส่งไป หนังสืออบต.ได้ทำเสร็จประมาณ ๔ โมงกว่าแล้ว หนังสือและเอกสารต่างๆ ซึ่งสำนักงานปลัด ก็เร่งกันช่วยจัดรายงานและรายชื่อ ก็มีเจ้าหน้าที่ช่วยกันทำ พอทำเสร็จ ประมาณ ๔ โมงกว่าๆ เมื่อนายก อบต.     ลงนามก็ให้เจ้าหน้าที่ไปส่งที่อำเภอพอไปส่งอำเภอ ทางอำเภอก็บอกเจ้าหน้าที่ของเราว่าให้ไปส่งที่สำนักงานเกษตรอำเภอ แต่ผมไม่ทราบว่าเป็นเจ้าหน้าที่อำเภอคนไหนนะครับ แต่หนังสือในวันนั้นมี ๓ เรื่องคือ เรื่องบ้านน้ำท่วม เป็นของอำเภอ เรื่องพืชผักเสียหาย เป็นของเกษตร และเรื่องปศุสัตว์ พอทางอำเภอบอกแบบนั้น เจ้าหน้าที่ของเราก็เอามาส่งเกษตร เกษตรเขาก็ไม่ดูก็รับเรื่องไว้ เรื่องเลยค้างที่เกษตรอำเภอ และอีก ๒ วันทางอำเภอเขาทวงมา ว่าของอบต.       แม่เจ้าอยู่หัวอยู่ไหน ผมบอกว่าส่งแล้ว ทางอำเภอบอกว่าไม่ได้รับ ผมก็เลยเรียกผู้ส่งมาถาม เขาก็บอกว่าเขาไปส่งอำเภอแล้ว แต่อำเภอให้ไปส่งที่เกษตร เขาเลยไปส่งเรื่องทั้งหมดที่เกษตร และผมก็ได้ติดต่อปลัดอาวุโสว่าเรื่องไปตกค้างอยู่ที่เกษตรและเมื่อผมไปอำเภอก็ได้ถามฝ่ายป้องกันและบรรเทาสาธารณะภัย ฝ่ายป้องกันและบรรเทาสาธารณะภัยก็บอกว่าเจอแล้ว และส่งให้จังหวัดแล้วแต่ส่งไปหลังสุด แต่ส่งก่อนในรอบที่ ๒ ที่ว่าส่งทุกครัวเรือนครับ



	นายบำเพ็ญ   เจียะรัตน์
นายก อบต.
	- ตามที่ปลัด อบต. ชี้แจงก็คือ เจ้าหน้าที่ไปส่งให้ผิดที่ แต่ในรอบที่สอง ผมก็ได้ไปประชุมที่อำเภอ เขาก็สรุปและให้ทุกตำบลมาทบทวนเอาผู้ที่เดือดร้อนจริงๆ และผมก็ได้ขอยืนยันกับนายอำเภอไปแล้วว่าเมื่อทำไปแล้วผมไม่ตัด ผมขอยืนยันตามนั้นนะครับ และทุกตำบลยืนยันเหมือนกันว่าไม่ตัดทั้งอำเภอ  และตามที่สมาชิกจะขอขยายเขตประปา ก็ติดขัดเรื่องงบประมาณ โดยเฉพาะปีนี้งบกลางได้ตั้งไว้ ๔ แสนกว่าบาท เมื่อปีที่แล้วตั้งไว้ประมาณ หนึ่งล้านสามแสนกว่าบาท แต่ที่ต้องลดงบกลางลงเพราะงบพัฒนาหมู่บ้านมีน้อยก็เลยตัดงบกลางลง ถ้ามีงบกลางเหมือนปีที่แล้วเราก็คงจะไม่ต้องมารอจ่ายขาดตรงนี้นะครับ เพราะขณะนี้มันจำเป็นต้องจ่ายขาดเพราะภัยได้เกิดขึ้นแล้วเราต้องจำเป็นแก้ไขปัญหาความเดือนร้อนไปก่อน และเรื่องที่จะเกิดภายหน้าก็ค่อยว่ากันไปนะครับ และถ้าเกิดภัยแล้งก็ต้องบ้าง จังหวัดบ้างที่เราต้องขอความช่วยเหลือ และในของหมู่ที่ ๙ ที่จะขยายเขตประปาเมื่อมีงบตัวหนึ่งตัวใดเหลือผมก็จะพิจารณาจัดสรรครับ

	นายจรัญ   หนูทอง
ส.อบต.หมู่ที่ ๔
	- คือมีข่าวแว่วๆนะครับ แต่ไม่ชัดเจนว่า สมเด็จพระเทพรัตนราชสุดาฯ จะเสด็จมาหมู่ที่ ๔และ๘ ให้นายก อบต.เตรียมงบประมาณ

	นายอดุลย์   หนูทอง
ส.อบต.หมู่ที่ ๘
	- ผมขอฝากเรื่องรายละเอียดของโครงการก่อสร้างคลองส่งน้ำหมู่ที่ ๔และหมู่ที่ ๘ ว่ามีระยะทางยาวเท่าไร งบประมาณเท่าไร ผมไม่รู้ว่า อบต.มีส่วนได้ส่วนเสียหรือไม่นะครับ เพราะเมื่อเขาดำเนินการสร้างเสร็จแล้ว อบต.ก็ต้องเป็นผู้รับผิดชอบ ผมมาถามช่าง อบต.แล้ว แต่ช่างบอกว่าเราไม่มีอำนาจไปขอเอกสารเขา ผมคิดว่า พรบ.ข้อมูลข่าวสารมีเราขอได้ และเรื่องถนนหนทางหลังน้ำท่วมก็มีบางหมู่บ้านพอใจ บางหมู่บ้านก็ไม่พอใจเพราะได้งบน้อย เพราะผมรู้ทุกเส้นทางเพราะผมไปฉีดยาวัว จึงรู้ว่าหมู่ไหนบ้างที่ลำบาก เช่นหมู่ที่ ๒ และหมู่ที่ ๑ ผมว่าหมู่ที่ลำบากมากก็ควรให้ใปมาก หมู่ที่ลำบากน้อยก็ให้น้อย และผมขอฝากเรื่องภัยแล้ง เรื่องน้ำมันงบของอำเภอ รู้สึกว่าปีที่แล้วก็ได้มา และมีเหลืออยู่เท่าไร ช่วยบอกด้วยนะครับ ถ้าไม่มีชาวบ้านได้เตรียมตัวด้วย

	นายบำเพ็ญ   เจียะรัตน์
นายก อบต.
	- เรื่องภัยแล้งของหมู่ที่ ๕ เรื่องโอ่งน้ำก็ได้อยู่ในข้อบัญญัติแล้ว เพียงจะเร่งดำเนินการ ส่วนของหมู่ที่ ๘ เรื่องน้ำมันทำนา เมื่อปีที่แล้วเราก็ได้งบของอำเภอมา ได้๒พันกว่าลิตร  คิดว่าคงจะมีประมาณ ๑,๐๐๐ กว่าลิตร ถ้าเกิดภัยแล้งก็คงพอประทังไปได้นะครับ

	นายชัยวัฒน์   สิทธิศักดิ์
ปลัด อบต.
	- เรื่องที่ผู้รับเหมาก่อสร้างมาทำงานในหมู่ที่ ๘และหมู่ที่ ๔ผมก็เคยพูดกับนายช่างว่าติดต่อสอบถามเขาด้วยว่าทำอย่างไร และเรื่องถนนชำรุดผมก็ได้ทำหนังสือถึงผู้รับเหมาและชลประทานแล้วว่า ในระหว่างที่คุณดำเนินการ ถ้าถนนชำรุด ราษฎรไม่สามารถสัญจรไปมาได้ คุณก็ต้องซ่อมแซมดูแลให้ด้วย และเมื่องานแล้วเสร็จคุณก็ต้องปรับปรุงสภาพถนนให้อยู่ในสภาพที่ใช้งานได้ ซึ่งผมก็ได้ทำหนังสือและให้ช่างโยธาประสานแล้ว และเรื่องที่จะขอรายละเอียดโครงการเราสามารถขอได้เกี่ยวกับรายละเอียดโครงการ แต่ว่าเขาจะให้หรือไม่ก็เป็นเรื่องของหน่วยงานของชลประทาน ในเรื่องตรงนี้เดี๋ยวผมจะทำหนังสือให้ได้นะครับ

	นายสัมพันธ์  ศรีขวัญ
ผอ.ศูนย์บำรุงทางฯเขตเชียรใหญ่
	- เรียนท่านประธานสภาฯ สมาชิกอบต.และผู้บริหาร ผมขออนุญาตหารือกับสภา เรื่องการขออนุญาตพื้นที่ในเขต อบต.แม่เจ้าอยู่หัว เพื่อจะดำเนินตั้งศูนย์ซ่อมแซมของทางหลวงชนบท เพื่อก่อสร้างสำนักงาน โรงซ่อมเครื่องจักรและที่เก็บวัสดุต่างๆ ในหลักเกณฑ์เบื้องต้นต้องใช้พื้นที่ไม่น้อยกว่า ๑๐ ไร่ - ๑๕ ไร่ และพอดีกับถนนเส้นทางสายถนนสายเนินธัมมังเป็นเส้นทางหลักที่ทางหลวงชนบทจะต้องดูแล และผมเห็นว่าในเขตพื้นที่ของแม่เจ้าอยู่หัวมีที่สาธารณะและได้ออกหนังสือสำคัญที่ทางหลวงแล้ว ที่จะขอใช้ก็บริเวณริมถนนสายเนินธัมมังเข้าไปบริเวณนั้นเลยครับ ไม่ทราบว่าสมาชิกและผู้บริหารจะมีปัญหาหรือขัดข้องประการใดบ้างก็ขอเชิญครับ

	นายบำเพ็ญ   เจียะรัตน์
นายก อบต.
	- เมื่อก่อนเคยมีปัญหาของทางหลวงชนบท ปักอยู่ซึ่งเลยปากทางเข้าเนินธัมมังซึ่งอยู่ใกล้กับที่พักสัตว์ และช่างโยธาว่าเมื่อก่อนมีป้ายเขียนบอกว่า ที่เขตทางหลวงชนบทขอใช้ แต่ตอนหลังนี้ไม่มีเสียแล้ว ผมคิดว่าท่านน่าจะไปตรวจสอบดูนะครับ เพราะรู้สึกว่าป้ายนั้นปักอยู่นานแล้ว และไม่มีการดำเนินการและเพิ่มจะไม่เห็นมีเมื่อปี๒ปีที่ผ่านมานี้ละครับ หรือท่านสามารถสอบถามกับผู้ใหญ่บ้านหมู่ที่ ๖ได้นะครับ

	นายสัมพันธ์   ศรีขวัญ
ผอ.ศูนย์บำรุงทางฯเขตเชียรใหญ่
	- ผมขอทราบว่าในพื้นที่ที่ท่านนายก อบต.บอกว่าเคยมีป้ายของทางหลวง อยู่ในพื้นที่ อบต.ขอใช้หรือไม่ ไม่ทราบครับ

	นายบำเพ็ญ   เจียะรัตน์
นายก อบต.
	- คนละแปลงกันครับ คือพื้นที่ที่ อบต.ขอใช้จะอยู่ซ้ายมือ คือถ้าไปจาก อบต. แต่ที่ขึ้นป้ายว่าที่ทางหลวงชนบทขอใช้จะอยู่ขวามือ ผมคิดว่าทางหลวงชนบทเคยขอใช้ไว้แล้ว ให้ท่านลองติดตามและสำรวจดูก่อน ถ้าไม่ใช้ก็ต้องเป็นหน้าที่ของสมาชิก อบต.ที่จะพิจารณาในพื้นที่ที่อบต.กันไว้จำนวน๕๘ กว่าไร่ต่อไปครับ และผมคิดว่าถ้าทางหลวงชนบทมาอยู่ในพื้นที่ของตำบลแม่เจ้าอยู่หัวก็น่าดี เพราะ อบต.เดือดร้อนอะไรคงจะช่วยเหลือกันบ้าง

	นายภักดี  ม้าแก้ว
ประธานสภา อบต.ฯ
	- สรุปว่าให้ทางหลวงได้ไปตรวจสอบดูว่าที่เดิมที่มีป้ายของทางหลวงชนบทขอใช้และขึ้นป้ายไว้แล้วที่ผ่านมา ถ้าผลออกมาว่าไม่มี สภาจะสำรวจความเหมาะสมของพื้นที่ อบต.ขอใช้ไว้และจะพิจารณาให้ทางหลวงชนบทต่อไปนะครับ

	นายสัมพันธ์   ศรีขวัญ
ผอ.ศูนย์บำรุงทางฯเขตเชียรใหญ่
	- ผมก็ขอขอบคุณสมาชิกสภาทุกท่านและผู้บริหารที่ให้ความร่วมมือในครั้งนี้ ผมจะไปตรวจสอบดูก่อนว่า เคยมีการมาขอใช้แล้วหรือยัง ถ้ามีปัญหาอะไรผมจะเข้ามาติดต่ออีกนะครับ ขอขอบพระคุณครับ

	นายภักดี  ม้าแก้ว
ประธานสภา อบต.ฯ 
	- เมื่อเราก็ได้ประชุมทั้งวันแล้ว ผมเห็นสมควรปิดประชุมสภาสมัยสามัญสมัยที่ ๑/๒๕๕๔ ครับ ขอขอบคุณทุกท่านครับ


  ปิดประชุมเวลา
๑๘.๓๐ น.
 (ลงชื่อ)        
                                                                      (ลงชื่อ)     ……………………….……….    ผู้บันทึกรายงานการประชุม
          (นายภักดี    ม้าแก้ว)      


                (นายชัยวัฒน์  สิทธิศักดิ์
ประธานสภา อบต.แม่เจ้าอยู่หัว


          เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         .................................      ประธานกรรมการ


                                (นายบัญชา    ชัยเรือง)       


                                                            


              ลงชื่อ        ..................................       กรรมการ


                             (นายบุญสาร   ไกรทิพย์)    


                                  


              ลงชื่อ        ...............................            กรรมการ


                              (นายจรัญ    หนูทอง) 

